b"\n_START_ARTICLE_\nHabitatge al carrer Moss\xc3\xa8n Cinto Verdaguer, 1 (Torregrossa)\n_START_SECTION_\nDescripci\xc3\xb3\n_START_PARAGRAPH_\nCasa que fa cantonada a dos carrers._NEWLINE_De dos pisos amb terrassa. El m\xc3\xa9s interessant \xc3\xa9s la porta amb carreus. A la clau de la llinda hi ha unes inicials i la data de construcci\xc3\xb3: 1915._NEWLINE_Interior modificat per\xc3\xb2 amb restes de la decoraci\xc3\xb3 inicial._NEWLINE_Edifici de planta quadrangular rematat amb terrassa de balustrada massissa i decorativa. Presenta extraordin\xc3\xa0ries similituds formals i ornamentals amb la casa de la Vila, situada enfront mateix i constru\xc3\xafda pocs anys abans. La fa\xc3\xa7ana lateral \xc3\xa9s arrebossada, no conserva cap ordre compositiu i els \xc3\xbanics elements de cohesi\xc3\xb3 amb la resta de l'edifici s\xc3\xb3n la barana i la forja dels balcons._NEWLINE_La fa\xc3\xa7ana principal \xc3\xa9s de pedra amb carreus grossos a la planta baixa i m\xc3\xa9s petits i encoixinats a les superiors. Hi ha simetria compositiva en les obertures, amb destacats emmarcaments en les balconades i la portada central de la planta baixa, que juntament amb les l\xc3\xadnies de la porta de fusta i els elements ondulants de forja expressen un t\xc3\xadmid modernisme."